Сибирь кулгунасы
Сибирь кулгунасы, сибирь жарасы - жаныбарлар менен адамдын жугуштуу оорусу. 

Козгогучу Bacillus anthracis бир нече жыл топуракта жашоого жөндөмдүү жана 1 с кайнатканга чыдайт. Адам Сибирь кулгунасын ылаң малды бакканда, сойгондо, анын этин тамак-ашка пайдаланганда, топурак жана суу аркылуу жуктуруп алат. 

Сибирь кулгунасы көбүнчө териден, азыраак ичеги жана өпкөдөн кармайт. Териден кармаган формасында оору козгогуч айрылган тери, ошондой эле курт- кумурска (көгөөн, ылаа ж. б.) чаккан жер аркылуу кирин, анда Кызыл так пайда болот да, ыйлаакчага, ириндеп жарага айланат. Дене ысып, баш ооруйт, шай кетет. 

Ичегиден жана өпкөдөн кармаганда адам 2-4 кун ичинде каза болот.

Колдонулган адабияттар
Кыргыз Совет Энциклопедиясы. Башкы редактор Б. О. Орузбаева. -Фрунзе: Кыргыз Совет Энциклопедиясынын башкы редакциясы, 1980. Том 5. Пирс - Токкана. -656 б.
Оорулар